《和饮酒二十首初夏天气微热方不欲饮偶龚仲和》
明代·唐时升

小儒各标榜，百伪无一真。
圣人虽复起，难使醨酒醇。
竺乾天人虽，日月万古新。
法像自东汉，翻译盛西秦。
晶晶第二月，扰扰虚空尘。
当时广长舌，论说亦已勤。
众生日蚩蚩，苦乐从冤亲。
彼海亦有岸，何人独知津。
从来解义趣，涕泣常沾巾。
醉中逃禅客，恐非三乘人。

作者简介：唐时升（1551～1636）明代学者。字叔达，号灌园叟，南直隶苏州府嘉定（今属上海）人，受业归有光，年未三十，弃举子业，专意古学，工诗文，用词清浅，善画墨梅。家境贫寒，然好助人，人称好施与。与娄坚、李流芳、程嘉燧合称“嘉定四先生”，又与里人娄坚、程嘉燧并称“练川三老”。